Willi Padge (født 4. oktober 1943 i Mölln, Tyskland) er en tysk tidligere roer og olympisk guldvinder. Padge vandt en guldmedalje ved OL 1960 i Rom, som styrmand i den tyske otter, der blev roet af Manfred Rulffs, brødrene Frank og Kraft Schepke, Karl-Heinrich von Groddeck, Karl-Heinz Hopp, Klaus Bittner, Walter Schröder og Hans Lenk. Det var første gang nogensinde tyskerne vandt guld i otteren, og medaljen blev sikret efter en finale, hvor den tyske båd henviste Canada og Tjekkoslovakiet til 2. og 3. pladsen. I alt deltog 14 lande i konkurrencen. Det var det eneste OL, Padge deltog i. Padge vandt desuden en EM-guldmedalje i otter ved EM 1959.